CELEX: 32003R1474
Language: et
Date: 2003-08-20
Title: Komisjoni määrus (EÜ) nr 1474/2003, 20. august 2003, millega kehtestatakse toetuse suurus teatavate kuivatatud viinamarjade tootmiseks ettenähtud viinamarjasortide kasvatamiseks ja viinapuutäiga nakatunud viinamarjaistanduste taasistutamiseks 2003/04. turustusaastaks

Tähtis õiguslik teade

|

32003R1474

Euroopa Liidu Teataja L 211 , 21/08/2003 Lk 0013 - 0013

		Komisjoni määrus (EÜ) nr 1474/2003,20. august 2003,millega kehtestatakse toetuse suurus teatavate kuivatatud viinamarjade tootmiseks ettenähtud viinamarjasortide kasvatamiseks ja viinapuutäiga nakatunud viinamarjaistanduste taasistutamiseks 2003/04. turustusaastaksEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatoodete ühise turukorralduse kohta, [1] viimati muudetud määrusega (EÜ) nr 453/2002, [2] eriti selle artikli 7 lõiget 5,ning arvestades järgmist:(1) Määruse (EÜ) nr 2201/96 artikli 7 lõike 1 teises lõigus sätestatakse sultana ja muskaatviinamarja sorti kuuluvate kuivatatud viinamarjade ja korintide tootmiseks ettenähtud viinamarjade kasvatamiseks toetuse kehtestamise kriteeriumid.(2) Kõnealuse määruse artikli 7 lõike 1 kolmandas lõigus sätestatakse, et toetuse suurus võib erineda vastavalt viinamarjasordile. Selles sätestatakse ka, et nimetatud suurus võib erineda vastavalt muudele saagikust mõjutavatele teguritele. Sultanade puhul tuleks seetõttu ette näha lisadiferentseerimine viinapuutäiga nakatunud alade ja muude alade vahel.(3) 2002/03. turustusaastal määruse (EÜ) nr 2201/96 artikli 7 lõike 1 esimeses lõigus osutatud viinamarju kasvatavate alade kontrollimisel ei ole ilmnenud komisjoni 22. juuli 1999. aasta määruse (EÜ) nr 1621/1999 (millega kehtestatakse nõukogu määruse (EÜ) nr 2201/96 üksikasjalikud rakenduseeskirjad teatavate kuivatatud viinamarjasortide tootmiseks antava viljelusabi kohta, [3] viimati muudetud määrusega (EÜ) nr 1880/2001 [4]) artikli 2 lõikes 1 sätestatud tagatud maksimumala ületamist.(4) Tuleks kindlaks määrata kõnealuste viinamarjade kasvatamiseks antav toetus 2003/04. turustusaastaks.(5) Lisaks tuleks kindlaks määrata viinapuutäiga võitlemiseks viinamarjaistandusi taasistutavatele tootjatele antav toetus määruse (EÜ) nr 2201/96 artikli 7 lõikes 4 sätestatud tingimustel.(6) Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,ON VASTU VÕTNUD KÄESOLEVA MÄÄRUSE:Artikkel 11. 2003/04. turustusaastal on määruse (EÜ) nr 2201/96 artikli 7 lõikes 1 osutatud viljelusabi:a) 2806 eurot hektari kohta viinapuutäiga nakatunud või viimase viie aasta jooksul taasistutatud sultanaviinamarjade kasvatusalade puhul,b) 3847 eurot hektari kohta muude sultanaviinamarjade kasvatusalade puhul,b) 3391 eurot hektari kohta korintide kasvatusalade puhul,d) 969 eurot hektari kohta muskaatviinamarjade kasvatusalade puhul.2. 2003/04. turustusaastal on määruse (EÜ) nr 2201/96 artikli 7 lõikes 4 osutatud taasistutusabi 3917 eurot hektari kohta.3. Vastavalt määruse (EÜ) nr 2201/96 artikli 7 lõike 4 teisele lausele ei maksta lõikes 1 sätestatud toetust siis, kui makstakse lõikes 2 sätestatud toetust.Artikkel 2Käesolev määrus jõustub kolmandal päeval pärast selle avaldamist Euroopa Liidu Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 20. august 2003Komisjoni nimelkomisjoni liigeFranz Fischler[1] EÜT L 297, 21.11.1996, lk 29.[2] EÜT L 72, 14.3.2002, lk 9.[3] EÜT L 192, 24.7.1999, lk 21.[4] EÜT L 258, 27.9.2001, lk 14.--------------------------------------------------